Kūkai

**Kūkai** (en ), tamén coñecido postumamente como **Kōbō-Daishi** (弘法大師, "o gran mestre que propagou a ensinanza budista"), nado en Zentsūji en 774 e finado no monte Kōya en 835, foi un monxe budista, estudoso, poeta e artista xaponés, que fundou o budismo shingon ou escola "mantra" do budismo. Os seguidores do shingon adoitan referirse a el polo título honorífico de **Odaishisama** (お大師様) e o nome relixioso **Henjō-Kongō** (遍照金剛).

Kūkai é célebre como calígrafo e enxeñeiro. Unha lenda atribúelle a invención do silabario *kana*, en que se escribe a lingua xaponesa, ademais de escribir o poema *Iroha*, que axudou a estandarizar e popularizar o *kana*.

## Traxectoria 
miniatura|250px|Estatua de Kūkai no templo Zaigaji.
Kūkai naceu en Zentsūji (Shikoku) no seo dunha familia aristocrática xaponesa, e dende novo estudou budismo, confucianismo e taoísmo, estudos que dominou amplamente, o que lle permitiu desenvolver no ano 798 un traballo coñecido como *Shiki sango* ("Principio das tres ensinanzas").

No ano 804 viaxou á China xunto co monxe Saichō, para estudar o budismo esotérico (Vajrayāna) en Chang'an, a gran capital da dinastía Tang. Fíxose discípulo de Hui Kuo, un dos mestres máis importantes do budismo na China.

Co tempo, Kūkai desenvolveu a súa propia síntese da práctica e da doutrina esotérica centrada no Buda cósmico Vairocana.

Regresou ao Xapón en 806 e fíxose abade nun templo de Kyoto.

Foi o fundador da seita shingon, unha forma esotérica do budismo xaponés. 

Durante 819 comezou a construción dun gran templo na montaña de Koya ou Koyasan. O seu coñecemento relixioso e cultural acreditouno como un dos precursores do silabario katakana. Foi coñecido como un gran poeta e mestre de caligrafía. É un dos autores que compilou o dicionario máis antigo do Xapón. Creou unha importante ruta de peregrinación circular que percorría toda a illa de Shikoku e que consistía en visitar 88 templos. As lendas da súa sabedoría atópanse por todo o Xapón.

## Na cultura popular 
*Kūkai* (空海) é un filme de 1984 dirixido por Junya Sato. Kūkai é interpretado por Kin'ya Kitaōji e Saichō por Go Kato.

O filme de 1991 *Mandala* (en chinés: 曼荼羅; en xaponés: 若き日の弘法大師・空海), coprodución chinesa-xaponesa, está baseado nas viaxes de Kūkai pola China. Está protagonizado por Toshiyuki Nagashima como Kūkai.

O filme de 2017 *Yāo Māo Zhuàn* inclúe a Shōta Sometani como Kūkai.

## Notas 
## Véxase tamén 
### Bibliografía 
* Clipston, Janice (2000). Sokushin-jōbutsu-gi: Attaining Enlightenment in This Very Existence, Buddhist Studies Reviews 17 (2), 207-220
* Giebel, Rolf W.;  Todaro, Dale A.; trans. (2004). Shingon texts, Berkeley, Calif.: Numata Center for Buddhist Translation and Research
* Inagaki Hisao (1972). "Kukai's Sokushin-Jobutsu-Gi" (Principle of Attaining Buddhahood with the Present Body), Asia Major (New Series) 17 (2), 190-215
* Skilton, A. 1994. *A Concise History of Buddhism*. Birmingham: Windhorse Publications.
* Wayman, A and Tajima, R. 1998 *The Enlightenment of Vairocana.* Delhi: Motilal Barnasidass [includes Study of the Vairocanābhisambodhitantra (Wayman) and Study of the Mahāvairocana-Sūtra (Tajima)].
* White, Kenneth R. 2005. *The Role of Bodhicitta in Buddhist Enlightenment.* Nova York: The Edwin Mellen Press (includes *Bodhicitta-śāstra*, *Benkenmitsu-nikyōron*, *Sanmaya-kaijō*)

### Ligazóns externas 
* Koyosan Shingon Buddhism Kūkai officially founded the seminary community
* Bridge of dreams: the Mary Griggs Burke collection of Japanese art, a catalog from The Metropolitan Museum of Art Libraries (fully available online as PDF), which contains material on Kūkai (see index)